64fe1ade7ee96be083e5d206feb266fb
har jeg brug for en sælgeransvarsforsikring, når jeg skal sælge mit hus?
forsikringsguiden.dk
2021.04
 når du benytter dig af huseftersynsordningen, bliver du fritaget for størstedelen af dit 10-årige sælgeransvar. det kræver, at du præsenterer køberen for en tilstands- og el-installationsrapport samt et tilbud på en ejerskifteforsikring, som du betaler halvdelen af.   en ejerskifteforsikring dækker som standard skjulte skader i og under huset, som køberen ikke kunne forvente af et tilsvarende hus.   en sælgeransvarsforsikring dækker derimod retskrav som følge af det tilbageværende sælgeransvar, dvs. forhold som ikke er nævnt i tilstandsrapporten og falder uden for en standard ejerskifteforsikring. det kan fx være ulovlige bygningsindretninger, som ikke har givet skader/risiko for skader, når der ikke kan opnås dispensation til lovliggørelse, ulovlige kloakinstallationer eller forurenet grund. det er en betingelse for dækning, at du er blevet dømt til at betale erstatning til køberen.   vi kan ikke afgøre, om du skal købe en sælgeransvarsforsikring. det afhænger af, hvor godt du vil sikre dig. desuden skal du være opmærksom på, at køberen også i nogle forsikringsselskaber selv kan købe en udvidet ejerskifteforsikring, som kan dække nogle af de nævnte forhold.   du kan få flere gode råd i vores guide om ejerskifteforsikring på vores hjemmeside:   https://forsikringsguiden.dk/forsikringsoplysningen/vaerd-at-vide-om-forsikring/ejerskifteforsikringsguiden/ . 